কবি হওয়া যায় না কবি হয়ে জন্মাতে হয়। আবুল হাসান তেমনি কবি হয়ে জন্মেছিলেন। কবিতা বা কাব্য কোন সতীন পছন্দ করে না। আমরা সকলেই জানি জীবন খরচ করে কবিতা লিখতে হয়, তবেই কবির কবিতা স্বার্থকতা লাভ করে। আবুল হাসান তাই জীবন খরচ করে কবিতা লিখেছেন, তাঁর প্রতিটি কবিতায় আছে প্রচন্ড রকম ধ্যান ও মগ্নতা, আছে রাত্রির নিবব্ধতার অন্তর্গত প্রতিটি মুহূর্তের কান্না। তীব্র কষ্ট ও বেদনা ছাড়া কবিতা কবির কলমে ধরা দেয় না। তাই তো সবাই কবি নয়, কেউ কেউ কবি।